|  |
| --- |
| ethnosimo-aade-gr |

 Αθήνα, 6 Ιουνίου 2025

**ΔΕΛΤΙΟ ΤΥΠΟΥ**

**ΑΑΔΕ: 426 έλεγχοι για παραβάσεις σε αυτοκίνητα - Δεσμεύσεις οχημάτων και πρόστιμα**

Η Ανεξάρτητη Αρχή Δημοσίων Εσόδων συνεχίζοντας τις δράσεις της για την καταπολέμηση της παραβατικότητας στον τομέα των οχημάτων, μέσα σε μία εβδομάδα, πραγματοποίησε 426 στοχευμένους ελέγχους σε όλη τη χώρα.

Οι έλεγχοι είχαν στόχο την αντιμετώπιση των φαινομένων:

* παράνομης άρσης ακινησίας οχημάτων,
* παράνομης κυκλοφορίας αυτοκινήτων με ξένες πινακίδες,
* μη σύννομου εκτελωνισμού μεταχειρισμένων οχημάτων από χώρες της ΕΕ

Από τους 426 ελέγχους σε:

* 10 περιπτώσεις διαπιστώθηκαν άμεσα παραβάσεις,
* 78 ύποπτες υποθέσεις συνεχίζονται οι αναγκαίοι έλεγχοι και επαληθεύσεις.

Συνολικά 31 οχήματα δεσμεύτηκαν, για να διασφαλιστούν οι αναλογούντες φόροι και δασμοί που τυχόν προκύψουν.

Επισημαίνεται ότι τα προβλεπόμενα πρόστιμα που επιβάλλονται για τις συγκεκριμένες παραβάσεις είναι από:

* 10.000 € έως 30.000 € για παραβίαση του καθεστώτος ακινησίας.
* 2.500 € έως 10.000 € για αυτοκίνητα με ξένες πινακίδες.
* 10 € έως 50 € για κάθε ημέρα καθυστέρησης μη έγκαιρης υποβολής ειδικής δήλωσης τελών ταξινόμησης, ανάλογα με τον κυβισμό του οχήματος.